Meld. St. 6

(2021–2022)
Melding til Stortinget

Tilbaketrekning av Prop. 228 S (2020–2021) Utgreiing og planlegging av E39 Stord–Os, Ådland–Svegatjørn (Hordfast) i Vestland

Tilråding fra Samferdselsdepartementet 12. november 2021, godkjent i statsråd samme dag. (Regjeringen Støre)

Dokumentet på regjeringen.no

1 Bakgrunn

Regjeringen Solberg fremmet 3. september 2021 Prop. 228 S (2020–2021) Utgreiing og planlegging av E39 Stord–Os, Ådland–Svegatjørn (Hordfast) i Vestland.

I proposisjonen ble det fremmet følgende forslag til vedtak:

Stortinget samtykker i at Samferdselsdepartementet kan planlegge og førebu E39 Stord–Os, Ådland–Svegatjørn (Hordfast) i Vestland for bygging basert på vedteken kommunedelplan for konsept midt.

2 Departementets vurdering

Regjeringen har foretatt en vurdering av forslaget, og kommet til at en stortingsbehandling av proposisjonen ikke er nødvendig for det videre arbeidet med prosjektet E39 Stord–Os, Ådland–Svegatjørn (Hordfast) i Vestland.

Regjeringen forutsetter at Statens vegvesen arbeider videre med statlig reguleringsplan for prosjektet basert på vedtatt kommunedelplan for konsept midt. Dette arbeidet er allerede pågående, og regjeringen ser ikke behov for et stortingsvedtak for å fortsette arbeidet. I Prop. 228 S (2020–2021) Utgreiing og planlegging av E39 Stord–Os, Ådland–Svegatjørn (Hordfast) i Vestland er det ikke foreslått noe utover dette, og regjeringen tilrår derfor at proposisjonen trekkes.

Tilråding

Samferdselsdepartementet

tilrår:

Tilråding fra Samferdselsdepartementet 12. november 2021 om tilbaketrekning av Prop. 228 S (2020–2021) Utgreiing og planlegging av E39 Stord–Os, Ådland–Svegatjørn (Hordfast) i Vestland blir sendt Stortinget.